《用前韵雨中纪事》
明代·靳贵

天公应是起潜虬，故遣风雷振六幽。匝地雨声喧水国，涨天云气失江楼。

坐妨耘务忧田父，遍祷神祠走郡侯。顿扫顽云回日驭，令人却忆段公游。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。